Yangi topishmoq: bu sport libosi qanday rangda?

2015-yilning 26-fevral kuni jahon ahli ba’zilarning ko‘ziga oq-tillarang, boshqalarga esa qora-ko‘k bo‘lib ko‘rinadigan Ko‘ylak bilan to‘qnash kelgandi. Oradan bir yil o‘tib, Meduza’ning yozishicha, insoniyat oldida yangi topishmoq paydo bo‘ldi: quyidagi sport libosi qaysi rangda?

Asosiy ikkita javob varianti bor: tillarang logotipli qora libos yoki oq logotipli ko‘k libos. Buzzfeed tomonidan o‘tkazilgan so‘rov ko‘pchilik odamlarga libos oq-ko‘k bo‘lib ko‘rinayotgani, ba’zilar esa uni to‘q kulrang yoki yashil rangda ham ko‘rayotgani haqida axborot berdi.